cyanic-selkie/wikianc huggingface dataset:
Leopardkatt
Beskrivelse
Leopardkatten er navngitt etter leoparden, fordi pelsen i den tropiske utbredelsen ligner svært mye. Grunnfargen varierer fra karakteristisk gulbrun i de tropiske strøkene til gråbrun i de nordlige strøkene av utbredelsen. Grunnfargen varierer også fra mer blekbrun over ryggen til nærmest hvit i buken. Nordlige varianter er gjerne blekere utfarget og har typisk kraftigere pels og ofte mye dusere markeringer. Kroppen og halen er dekket av runde mørke flekker, som blir mer langstrakte i formen mot bakparten. På baksiden av nakken har den et stripemønster. Den ytre delen av halen har et distinkt ringmønster.
Utbredelse
Leopardkatten har et større utbredelseområde enn de andre i slekten – fra Sibir og Mandsjuria i nord til Malayahalvøya og India sør, samt fra Afghanistan og Pakistan i vest til Korea og Japan i øst. Katten har blitt registrert opp til høyder omkring NaN. I løv- og barskogene langs foten av Himalaya er den vanlig opp til NaN. Den tidligere øylevende delen av populasjonen er nå skilt ut som en selvstendig art, under navnet sundaleopardkatt (P. javanensis).
Leopardkatten trives i et utvalg habitater, men som regel alltid i nær tilknytning til vann, ofte i sparsom skog og til og med i noen typiske jordbruksområder. Den er blant annet observert på kaffeplantasjer.
Atferd
Leopardkatten lever solitært utenom paringstiden. Den sover gjerne i små huler og uthulte trestammer. Lenge trodde man at denne katten var natt- og skumringsaktiv, men nyere forskning viser at den også har et middels aktivitetsnivå på dagtid. Dette kan ha sammenheng med behovet for å kunne innta nok næring. Som sådan er leopardkatten mest terrestriel (lever og jakter langs bakken) i sin atferd, men den utviser også trelevende atferd. I så måte er den iakttatt klatrende i trær i over 20 meters høyde. Den er også en dyktig svømmer, som helst holder til i nærheten av vann. De gode svømmeegenskapene er også årsaken til at denne katten finnes på mange av øyene i Sørøst-Asia. Territoriet kan være omkring 1,5–7,5 km² stort, men kjerneområdet er typisk omkring 0,7–2 km². Konkurrerende individer tolererer å ha en viss grad av overlappende territorium.
Arten spiser mest smågnagere, der eksempelvis rajahrotte (Maxomys surifer) ser ut til å være primærkilden i for eksempel Thailand. De spiser imidlertid også en rekke andre små pattedyr, insekter, reptiler, krabber, fisk og fugl med mer. Noen steder tar den også fjærkre fra de lokale bøndene.
I nordområdene føder gjerne hunnen i mai måned, hvilket betyr at paringstiden er i tidsrommet februar-mars. De mer sydlige populasjonene parer seg hele året. Hunnen går drektig i ca. 65–70 dager og føder gjerne 1–4 unger (2–3 i snitt) som er blinde da de kommer til. Øynene åpner seg gjerne etter ca. 10–12 dager. Hanner er observert å delta i oppfostringen av ungene, som regnes som kjønnsmodne i 8-månedersalderen og uavhengige i 18-månedersalderen. Leopardkatten kan bli opp mot 15 år gammel, men de mister gjerne tennene i 8–10-årsalderen.
Inndeling
Inndelingen følger IUCN/SSC Cat Specialist Group (2017).
Josef Malý
Josef Malý (født 25. mars 1894 i Praha, død 23. mars 1943 i Berlin) var en tsjekkoslovakisk turner.
Malý deltok i turn under Sommer-OL 1920 i Antwerpen, der det tsjekkoslovakiske laget fikk 4.-plass. Italia vant denne konkurransen.
I VM-sammenheng deltok han i 1922 i Ljubljana, der han vant gull i ringer (delt med 3 andre utøvere) og i lagkonkurransen sammenlagt.
Hestetroa
Hestetroa brukes ofte som navn på den torglignende plassen midt i gågata (Store Elvegate) i Mandal. Fra gammelt av er plassen kalt Triangelen. Navnet Hestetroa skriver seg fra den gamle drikkekummen på plassen. Denne utsmykkede kummen ble rundt midten av 1800-tallet gitt som gave fra Mandal Sparebank. Plassen ble i 2004 valgt til Mandals mest populære møteplass. Plassen danner et nesten lukket atrium mellom de gamle bygningene Lindesnesgården, Reymertgården og bygget til restauranten SMOI.
Jean-Pierre Thystère Tchicaya
Jean-Pierre Thystère Tchicaya (født 7. januar 1936, død 20. juni 2008) var en kongolesisk politiker og president. Han var fungerende statsoverhode i Republikken Kongo i februar 1979.
Tchicaya var en av grunnleggerne av det kongolesiske Arbeiderpartiet (PCT) og han ble minister for yrkesrettet og teknisk utdanning i desember 1971. I august 1973 ble høyere utdanning inkludert i hans ansvarsområde.
Han var president i nasjonalforsamlingen i Republikken Kongo fra 2002 til 2007. Han ledet det politiske partiet Rassemblement pour la démocratie et le progrès social (RDPS) mellom 1990 og 2008.
Stord lærarhøgskule
Stord lærarhøgskule var en høgskole for lærerutdanning, etablert på Stord i 1839 under navnet Stord Seminarium. Skolen ble i 1994 fusjonert inn i Høgskolen Stord/Haugesund. I 2017 ble Høgskolen Stord/Haugesund fusjonert med Høgskolen i Bergen og Høgskolen i Sogn og Fjordane, og ble da til Høgskulen på Vestlandet.
Seminaret ble opprettet ved Kgl. Resolusjon av 20. september 1838. I resolusjonen begrunnes stedsvalget med at
Mikkel McAlinden
Mikkel Magnus McAlinden (født 17. juli 1963) er en norsk billedkunstner og fotograf. I 2011 ble han ansett som en av nåtidens fremste norske fotokunstnerne. McAlinden arbeider fortrinnsvis i store formater. Bildene hans fremstår ved første øyekast som fotografier av vanlige situasjoner eller motiver. Først ved nærmere granskning oppdager betrakteren at kunstneren har manipulert motivet, og at verket må være sammensatt av flere ulike eksponeringer ved hjelp av digital etterbehandling. Resultatet er bilder som viser flere dimensjoner av motivet enn det en enkelt eksponering vil kunne gjengi, og av dette oppstår en surrealistisk bildeverden egnet til å skape undring og iblant også uhygge hos betrakteren.
Stord lærarhøgskule
Dessuten hadde stedet godt samband med Bergen.
Fram til 1866 ble lærerseminaret drevet i tilknytning til prestegården på Stord. Da flyttet skolen til Rommetveit, der den fortsatt holder til. Skolen fikk navnet Stord offentlige lærerskole  rundt 1900, deretter Stord lærerskole  fra 1967 og Stord lærarhøgskule fra 1981 til 1994.
Skien Boligbyggelag
Skien Boligbyggelag er et samvirkeforetak som ble stiftet 7. januar 1946 i Skien i Telemark. Formålet er å skaffe og bygge boliger til medlemmene.
Boligbyggelaget har ca. 15 000 medlemmer og forvalter 6200 boliger i mer enn 220 borettslag, sameier og andre selskap. Som medlem i Skien Boligbyggelag har man forkjøpsrett ved kjøp av boliger tilknyttet Skien Boligbyggelag. I tillegg har medlemmene fellesforkjøpsrett på boliger tilknyttet flere andre boligbyggelag i Norge blant annet Larvik, Kragerø, Arendal boligbyggelag. Skien Boligbyggelag er en del av Norske Boligbyggelags Landsforbund (NBBL).
Notodden Boligbyggelag
Boligbyggelaget har ca. 1 300 medlemmer og forvalter 738 boliger i 31 borettslag, sameier og andre selskap.
Notodden Boligbyggelag er en del av Norske Boligbyggelags Landsforbund (NBBL).
Telefon (film)
Handling
KGB-agenten Grigori blir sendt til USA for å forhindre at en avhopper aktiviserer flere agenter som ble plassert i landet for 20 år siden. Agentene har som formål å iverksette terror og sabotasjeoppdrag når de får et bestemt signal. De er i utgangspunktet helt vanlige amerikanske borgere som ikke vet at de er sovjetiske agenter. Dette fordi de for flere år tilbake, under dyp narkose, ble hypnotiserte til å tro at de var vanlige borgere. Det hemmelige programmet hadde navnet TELEFON. Kun ved hjelp av et kodeord via telefon blir de aktivisert til å gjennomføre sitt mål – tilsynelatende helt fjernstyrt og uten omtanke for familie og omgivelser. Stalinisten Nicolai Dalchimsky har tilranet seg en hemmelig adressebok med opplysninger om hvem disse agentene er. Han er i USA og har begynte aktivert flere av dem. Samtidig med dette har han fått Grigori i hælene. Han får hjelp av den kvinnelig amerikansk agenten Barbara. Hun har som oppdrag å veilede ham inntil han har drept Dalchimsky. Deretter er ordren hennes å drepe Grigori.
Om filmen
Telefon har fått 33 % på Rotten Tomatoes. Leonard Maltin gav den 3 av 4 stjerner.
VG gav den terningkast tre.
Den har en del fellestrekk med Ruterdame dreper.
Godzilla vs. Megaguirus
Godzilla vs. Megaguirus (ゴジラXメガギラス G消滅作戦) er en japansk film fra 2000 regissert av Masaaki Tezuka. Dette er den tjuefjerde filmen om det klassiske filmmonsteret Godzilla.
Handling
I 1966 angriper Godzilla et japansk atom-anlegg i Tokai, Ibaraki Prefektur. Etter dette blir G-Graspers, en del av det japanske militæret, viet til å slåss mot Godzilla. I 1996 blir kjernekraft erstattet av ren plasma-energi. Men dette hindrer ikke Godzilla fra å angripe den opprinnelige plasmaenergi-reaktoren. I 2001 åpner et eksperimentelt satellitt-basert våpen som skyter ut små svarte hull, kalt Dimension Tide, et ormehull inn i nåtiden og legger igjen et enkelt egg. En gutt ved navn Jun Hayasaka finner egget, og tar det med seg når han flytter til Tokyo.
Fra egget kommer det en merkelig væske, så Jun kaster egget i en kloakk. Egget deler seg og begynner å vokse når det blir utsatt for vann, og klekker ut store larver kalt Meganulon som kommer ut av kloakken. De oversvømmer en del av byen, og blir til voksne Meganula. I mellomtiden dukker Godzilla opp på jakt etter en ny kilde til kjernekraft.
Godzilla slåss mot G-Graspers, som blir assistert av opprørsk vitenskapsmann Hajime Kudo. Meganula tiltrekkes mot Godzillas energi. I løpet av kampen lanseres Dimension Tide, men Godzilla overlever angrepet. Det meste av Meganula blir drept av Godzilla og Dimension Tide. Men noen få klarer å tømme litt av Godzillas energi, og kommer seg tilbake til kloakken.
Grandes Rios
Grandes Rios er en kommune i delstaten Paraná i sørregionen av Brasil.
Yin (familienavn)
Yin er et alminnelig kinesisk slektsnavn som går tilbake til 1000-tallet før Kristus. Da ble Shang-dynastiet nedkjempet av Zhou-dynastiets første konge, "krigskongen" Wu Wang. Etter Shang-dynastiets fall sverget det beseirede kongehusets medlemmer troskapsed til de nye Zhou-kongene. De ble vasaller under Zhou-dynastiet og mange av dem tjente i viktige ministerposter. De tok navnet Yin, og dette er hvordan dette navnet kom inn i kinesisk navneskikk.
New Zealand under Sommer-OL 1956
New Zealand under Sommer-OL 1956. Femtitre sportsutøvere fra New Zealand deltok i ni sporter under Sommer-OL 1956 i Melbourne. New Zealand kom på delt 16.-plass med to gullmedaljer. Ritchie Johnston var New Zealands flaggbærer under åpningsseremonien.
Riksvei 80
Riksvei 80 (Rv80) er en 53,8 kilometer lang riksvei mellom Fauske og Bodø i Nordland med fergeforbindelse til ytre Lofoten.
Riksveien følger nordsiden av Skjerstadfjorden og Saltfjorden og passerer tettstedene Valnesfjord og Løding. Fergeforbindelsen til Røst, Værøy og Moskenes er del av riksveien og representerer de fire lengste fergestrekningene i Norge:
Riksvei 80 ved Hunstad er den mest trafikkerte veien i Nordland med 18800 kjøretøy (2019).
Før forvaltningsreformen trådte i kraft den 1. januar 2010 hadde veien status som stamvei.
Aircon
Aircon AS var et av Norges største renholds- og servicebyråer, og Norges hittil største norskeide rene servicebyrå. Gründeren Nils Finstad startet selskapet i 1986 under navnet «Selco Renhold». I 1989 ble navnet endret til Aircon Miljø og Renholdssystemer AS under holdingselskapet Aircon Holding AS. Det ble knyttet nøkkelpersoner med kompetanse om produkter, renholdsteknikk, personalbehandling og kundeoppfølging til firmaet, og firmaet oppnådde raskt gode resultater og utviklet seg til Norges nest største service-byrå bak ISS. ISS kjøpte i 2005 opp Aircon-selskapene Aircon Cater AS, Aircon Møre AS og Varig Renhold AS, samt 40 % av aksjene i hovedselskapet. I 2007 ble Aircon fullt ut kjøpt opp av ISS Norge. Hovedkontoret lå i Sandvika, med avdelingskontorer i Ålesund, Sarpsborg, Drammen, Kongsberg, Stavanger, Bergen, Kristiansand og Arendal.
Ilija Garašanin
Ilija Garašanin (født 16. januar 1812, død 10. juni 1874) (serbisk kyrillisk: Илија Гарашанин) var en konservativ serbisk politiker som hadde stor innflytelse på politikken i Serbia.
Aircon
Aircon drev med renhold, temporære tjenester (bl.a. vinduspuss, boning, tepperens, oppskuring, polishbehandling), ventilasjon, vaktmestertjenester, søppeltømming, FDV, catering og kantinedrift.
Center Renhold og Varig Renhold (tidligere Varig Renhold Drammen AS og Varig Renhold Oslo AS) ble på begynnelsen av 2000-tallet kjøpt opp av Aircon og innlemmet under renholdsavdelingen.
Borgestad Boligbyggelag
Borgestad Boligbyggelag (Borgestad Boligbyggelag AL) ble startet 11. august 1971 og opererer i Skien og omegn i Vestfold og Telemark. I 2009 fusjonerte Borgestad Boligbyggelag med Porsgrunn og Bamble Boligbyggelag.
Aircon
Aircon var også en av selskapene som ga støtte til tsunamiofrene under Jordskjelvet i Indiahavet 2004.
Borgestad Boligbyggelag
Boligbyggelaget hadde 700 medlemmer og forvaltet 500 boliger i 34 borettslag, sameier og andre selskap (2006).
Aircon
Noen av Aircon's kunder var Universitetet i Oslo, Netcom, Utenriksdepartementet og Sandvika Storsenter.
Aircon hadde ca. 1000 ansatte totalt.
Clermont-Ferrand
Clermont-Ferrand er en by og kommune i departementet Puy-de-Dôme i regionen Auvergne-Rhône-Alpes sentralt i Frankrike. Clermont-Ferrand er hovedstad i departementet Puy-de-Dôme.
Clermont-Ferrand ligger på sletten Limagne i Massif Central og er omringet av et stort industriområde. Byen er kjent for en rekke vulkaner som ligger rundt byen, Chaîne des Puys. Puy-de-Dôme, 13 km fra byen, er den høyeste av disse, og er kjent for TV-antennen som står på toppen og som er synlig på lang avstand.
Den mest berømte offentlige plassen i Clermont-Ferrand er place de Jaude, der det står en stor statue av Vercingetorix sittende på en hest med et sverd i hånden. På inskripsjonen står det: J'ai pris les armes pour la liberté de tous (Jeg tok til våpen for alles frihet). Statuen er laget av Frédéric Bartholdi, som også står bak Frihetsgudinnen.
Historie
Clermont er en av de eldste byene i Frankrike. Den blir først nevnt av den greske geografen Strabon. Byen ble den gang kalt Nemessos— et gallisk ord for en hellig skog. Byen var åsted for det kjente slaget ved Gergovia, som gallerne vant, ledet av Vercingetorix, over romerne, anført av Julius Cæsar i 52 f.Kr. Etter romernes erobring ble byen kalt Augustonemetum, et navn som kombinerte det opprinnelige galliske navnet med keiser Augustus' navn. Folketallet er beregnet til å ha vært mellom 15 000 og 30 000 på 100-tallet, og må derfor ha vært en av de største byene i det romerske Gallia. Sent på 400-tallet ble Auvergne-Rhône-Alpes målet for vestgotisk ekspansjon, og byen ble omringet av Euric. Selv om byen ble forsvart av Sidonius Apollinaris, ble den en del av det vestgotiske kongedømmet i 475. En generasjon senere ble den en del av kongeriket til frankerne.
I 848 ble byen omdøpt til Clairmont, etter borgen Clarus Mons. I denne perioden var det en episkopal by styrt av biskopen, og ble utgangspunkt for første korstog av de kristne for å frigi Jerusalem fra muslimene. Pave Urban II talte til korstoget der i 1095 under Konsilet i Clermont. I 1120, for å stå i mot makten til prestsstanden, grunnla hertugene av Auvergne-Rhône-Alpes byen Montferrand etter modell av de nye byene i Sør-Frankrike (Midi). I 1551 ble Clermont en kongelig by, og i 1610 ble byen en uatskillelig eiendom for kongemakten.
15. april 1630 ble de to byene Clermont og Montferrand ble slått sammen. Denne unionen ble bekreftet i 1731 av Ludvig XV. På denne tiden var Montferrand bare en drabantby til Clermont, noen den forble frem til begynnelsen av 1900-tallet. Byen prøvde flere ganger å få tilbake selvstendigheten, i 1789, 1848 og 1863.
På 1900-tallet ble det opprettet Michelin-fabrikker og byhager, som formet den moderne Clermont-Ferrand, og som definitivt førte Clermont og Montferrand sammen. Selv om de to byene i dag har smeltet sammen, har de to forskjellige bysentra, og Montferrand har fremdeles sin egen karakter.
Befolkningsutvikling
Antall innbyggere i kommunen Clermont-Ferrand
Matthew Simmons
Matthew R. Simmons (født 7. april 1943, død 8. august 2010) var administrerende direktør i investeringsbanken Simmons & Company International. Banken er basert i Houston, Texas, og spesialiserer seg på energiforskning, trading og kapitalforvaltning. Simmons markerte seg som en fremtredende ekspert på «peak oil»; teorien om toppen i den globale oljeproduksjonen. Han var også energirådgiver for USAs president George W. Bush.
Simmons ga ut boken Twilight in the Desert: The Coming Saudi Oil Shock and the World Economy, som omhandler «peak oil» og problemene vedrørende dette.
Renato Dulbecco
Renato Dulbecco (født 22. februar 1914 i Catanzaro i Italia, død 19. februar 2012 i La Jolla i USA ) var en italiensk-amerikansk virolog og forsker som vant Nobelprisen i fysiologi eller medisin i 1975 for sitt arbeid angående omvendt transkriptas.
To år tidligere hadde han blitt tildelt Louisa Brutto Horwitz Prize fra Columbia University sammen med sine forsker-kollegaer Theodore Puck og Harry Eagle. Hans forskningsresultater ble viktige når det gjaldt videre forskning på kreftceller og hvordan disse skal bekjempes.
Nordens Ark
Nordens Ark er en dyrepark i Sotenäs kommune ved Åbyfjorden, mellom Lysekil, Munkedal og Kungshamn i Västra Götalands län. Parken drives av Stiftelsen Nordens Ark som et avlsanlegg for truede arter. Nordens Ark er åpen for besøkense hele året, og mottar besøk fra cirka 100 000 per år. Navnet Nordens Ark er et ordspill med Bibelens beretning om Noas ark.
Stiftelsen Nordens Ark
Stiftelsen Nordens Ark som driver parken støttes blant annet av sponsorer samt gaver og donasjoner fra privatpersoner og bedrifter.
Degerhamn
Degerhamn er et tettsted i Mörbylånga kommune i Kalmar län på Öland i Sverige. I 2010 hadde tettstedet 331 innbyggere.
Ligue 1 1953–1954
Ligue 1 1953–54 er en oversikt over fransk fotballs toppdivisjon denne sesongen. Selve toppdivisjonen startet i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Datakvalitet
Datakvalitet refererer til tilstanden til kvalitative eller kvantitative opplysninger. Det er mange definisjoner av datakvalitet, men data anses generelt for å høy kvalitet dersom de er egnet for dets tiltenkte bruk i drift, beslutningstaking og planlegging.
Definisjon
God datakvalitet innebærer at dataene har evnen til å støtte de informasjonsformål de brukes til. Dette innebærer at de må tilfredsstille krav til:
Tilsvarende engelske begreper i parentes.
Utvidet definisjon
De 4 kriteriene for god datakvalitet er etterhvert godt innarbeidet innen fagfeltet dataintegrasjon. Dette er en grov, generell fremstilling som, med få unntak, gjelder i de fleste sammenhenger. Denne kan tilføyes flere punkter og presiseringer for eksempel:
Informasjonskvalitet vs. Datakvalitet
Datakvalitet må ikke forveksles med informasjonskvalitet, ettersom data og informasjon er ikke det samme. Data er ikke i seg selv informasjon, men en kilde av verdier som kan settes sammen i en riktig kontekst til å danne informasjon.
God informasjonskvalitet deler flere av kriteriene for god datakvalitet, men har gjerne i tillegg krav om relevans (for en sak), objektivitet og andre mer raffinerte krav. Informasjon er gjerne spesielt rettet mot spesifikke formål, mens data skal kunne tjene flere forskjellige formål.
Aktualitet
Datakvalitet har blitt spesielt aktuelt etter at man begynte med distribuerte IT-løsninger, eller klient-tjener løsninger i organisasjoner. Disse systemene er såkalt heterogene kilder til informasjon for organisasjonen. Dvs at de lagrer den samme informasjonen på forskjellige måter, med forskjellig detaljeringsgrad og med vekt på forskjellige sider ved dataene. Dette skaper behov for bearbeiding av ulike sider ved datakvaliteten for å kunne kombinere og konsolidere informasjon fra disse kildene. Det finnes, i tillegg til egne dataintegrasjonsverktøy, som opererer på lavnivå, også større administrasjonssystemer for automatisk datakonsolidering. De to hovedgruppene av slike systemer er gylden oppføring-systemer og grunndataforvaltnings-systemer.
Verktøy
Det finnes ulike verktøy på markedet for å håndtere de forskjellige sidene ved datakvalitet. På lavt nivå finnes det verktøy for datastandardisering av mer eller mindre fritekst informasjon, deduplisering av datasett og berikelse av datarader fra eksterne kilder. For de to sistnevnte er det vanlig å bruke såkalt fuzzylogikk, eller fuzzymatching for å kunne sammenligne data.
På høyt nivå finnes det verktøy for å profilere og modellere data, slik at de lagres på en måte som ivaretar konsistens og dataintegritet. Det finnes også verktøy for å overvåke dataintegritet, eller såkalt data auditing.
Liu Zhang
Liú Zhāng (tradisjonell kinesisk: 劉璋; forenklet kinesisk: 刘璋; født i Qianjiang i det som i dag er Hubei i Kina, død 219 e.Kr.), stilnavn Jìyù (季玉), var en kinesisk krigsherre som ble guvernør for Yizhou og var aktiv under slutten av Han-dynastiet og forspillet til de tre rikers tid under Kinas historie. Han arvet stillingen fra sin far Liu Yan ved hans død i 194, og holdt den fram til 214, da han overga seg til Liu Bei. Etter å ha overgitt seg til Bei overga han seg siden til Dong Wu, og døde kort tid senere, i 219.
Liú Zhāng var Yans fjerde og yngste sønn, og han tjente først som assistent for sine to eldste brødre, Liu Fan og Dan, ved Hàn-hoffet, da dette ble dominert av krigsherrene Li Jue og Guo Si. Liú Zhāng ble sendt hjem til faren for å formane om hans brutale handlinger, men faren nektet å la ham dra tilbake til hoffet.
I 194, etter at hans eldre brødre og siden farens død, overtok han guvernørstillingen i Yizhou. Som guvernør forsøkte han ikke å utvide sitt territorium, men det ble sagt at han var en god hersker som opprettholdt freden i sitt område.
I 200 gjorde Zhang Lu, som tidligere hadde tjent under Liu Yan, opprør mot Zhāng. Liú Zhāng fikk hele Zhang Lus familie henrettet.
I 211 fulgte han sin rådgiver Zhang Songs råd og spurte Liu Bei om å hjelpe ham i striden mot Zhang Lu. Invitasjonen av Bei var egentlig en plan laget av Zhang Song, Fa Zheng og Meng Da for å gjøre Bei til deres leder, siden de regnet ham for å være mer ambisiøs og tjenesteverdig enn Liú Zhāng. Blant annet Wang Lei, Huang Quan og Li Hui forsøkte å overtale Zhāng til å ikke la Bei få adgang til hans områder, men ble ignorert da Bei ble ønsket velkommen som en gjestegeneral for Zhāng i kampen mot Zhang Lu.
Kort tid etter Zhāng hdde overgitt sitt territorium sende Liu Bei Zhāng og hans første sønn Liu Xun (hans andre sønn het Chan) til den vestlige delen av Jingzhou, på grensen mot Sun Quans områder. I året 219 erobret styrker ledet av Quans general Lü Meng Jingzhou og fanget og henrettet Beis general Guan Yu. Zhāng og hans sønn Xun ble fanget av Wu-styrker, og Sun Quan, som ønsket å kreve resten av Beis territorium, ga Zhāng (tilbake) tittelen guvernør for Yizhou. Men Wus styrker gjorde ikke noe forsøk på å erobre Liu Beis områder, og Zhāng døde kort tid etter at han hadde blitt en vasall under Sun Quan. Hans sønn Xun fortsatte å tjene Dong Wu, mens Liu Chan tjente i Shu Han, riket opprettet av Liu Bei.
Ifølge den historiske Míng-romanen Beretningen om de tre kongedømmer, skrevet av Luo Guanzhong, blir Liú Zhāng framstilt som en udugelig hersker. Som i historien er erobringen av Yizhou en viktig begivenhet i romanen, og blir beskrevet i detalj.
Desimaltall
Desimaltall er tall som er satt sammen av en heltallsdel og en fraksjonsdel. Disse to delene er skilt med et desimalskilletegn. Et eksempel kan være tallet «49,90» der heltallsdelen er «49» og fraksjondelen er «90».
Sifrene i fraksjondelen kalles desimaler. Desimaler er altså det som i dagligtale kalles «tallene bak komma» eller «tallene til høyre for komma», i dette tilfelle 9 og 0.
Desimalskilletegn
Desimalskilletegnet er det tegnet som brukes for å skille heltallsdelen og fraksjonsdelen av et desimaltall. I Skandinavia (inkludert Norge) og en mengde andre land brukes «,» (komma), mens i USA, Storbritannia og andre engelskspråklige land brukes «.» (punktum). Desimaltallet som skrives «49,90» i Skandinavia skrives altså «49.90» i engelskspråklige land. (I disse landene brukes komma til å skille tusengrupper i tall, der vi bruker punktum eller mellomrom i Skandinavia.) I noen fagmiljø og beslektet høyskoleundervisning i Norge brukes punktum som desimalskilletegn.
Nøyaktighet
Desimaltall kan ikke brukes til å beskrive alle reelle tall, men brukes likevel ofte som en tilnærming eller avrunding fordi de er enkle å forstå. Nøyaktigheten ved slik avrunding bestemmes av antallet desimaler i det avrundete desimaltallet. Det kan være så mange desimaler du vil i et tall.
For eksempel kan ikke 1/3 skrives som et desimaltall, men det kan avrundes til et desimaltall med en gitt nøyaktighet. For å oppnå en nøyaktighet på 0,01 trengs 2 desimaler bak desimalskilletegnet, og tilnærmingen blir 0,33. Generelt trengs N desimaler for å oppnå en nøyaktighet på 10-N.
Trondheimsveien 6A
Trondheimsveien 6A var en bygård beliggende i Trondheimsveien på nedre Grünerløkka i Oslo. Bygården ble oppført på slutten av 1800-tallet. Bygget besto av fire etasjer pluss kjeller og loft, hvorav tre av etasjene tidligere var leiligheter, mens første etasje bestod av næringslokaler.
Brann
Det brøt ut brann natt til 6. august 2003 og byggets takkonstruksjon fikk omfattende skader i brannen. Kriminaltekniske undersøkelser konkluderte med at brannen var forårsaket av bar ild, og det ble antatt at brannen var påsatt. Byantikvaren ga tillatelse til riving av bygården som sto på Byantikvarens «gule liste». Det betydde i utgangspunktet at fasaden på det brannherjede bygget måtte bevares. I 2006 engasjerte Fortidsminneforeningen seg og ønsket å redde den verneverdige bygården. De klaget både rivningstillatelsen og etterfølgende byggetillatelsen inn for Fylkesmannen. Den 20. september ble klagen på byggetillatelsen avvist. Den 27. november ble også klagen på rivningstillatelsen avvist.
Rasulykke
Søndag den 7. januar 2007 falt deler av gesimsen (den delen av taket som stikker utenfor veggen) ned på fortauet under, og begravde en tilfeldig forbipasserende 31 år gammel kvinne. Det 20 meter lange raset, bestående av flere tonn murstein, dekket fortauet og deler av gaten. To politifolk gravde frem offeret med håndmakt vel ti minutter etter raset. Kvinnen døde på sykehus av skadene. Årsaken til at gesimsen raste ned antas å være vann- og frostskader kombinert med skadene etter brannen tre år tidligere. Den tidligere gårdeieren ble tiltalt og dømt for uaktsomt drap. Bygget ble revet etter dette, og på tomta har det blitt bygd et hotell.
Carroll Baker
Carroll Baker (født 28. mai 1931) er en amerikansk skuespiller.
Karrière
Baker begynte sin skuespillerkarrière i 1953 med en liten rolle i filmen Fest i Florida. Hun deltok også i flere TV-reklamer. Baker studerte ved Actors Studio i New York, og fikk en rolle i en Broadway-produksjon av All Summer Long. I 1956 spilte hun i Baby Doll og ble nominert til Oscar for beste kvinnelige hovedrolle for tolkningen sin. Baker hadde også en birolle i Giganten med Elizabeth Taylor, Rock Hudson og James Dean i hovedrollene.
Baker arbeidet i en rekke filmer i slutten av 1950- og begynnelsen av 1960-årene, blant annet det dampende melodramaet Something Wild (1961), regissert av hennes daværende ektemann Jack Garfein, og Stasjon 6 Sahara (1962). Hun dukket også opp på Broadway flere ganger, blant annet med hovedrollen i produksjonen av Come on Strong i 1962. Etter en langvarig juridisk kamp med filmstudioet Paramount Pictures og skilsmisse fra sin andre ektemann, Jack Garfeinm, flyttet Baker til Europa, og hun slo seg ned i Italia, der hun opptrådte i flere filmer.
I 1990 spilte Baker mot Arnold Schwarzenegger i filmen Førskolepurk. Baker har forfattet flere bøker, deriblant boken Baby Doll, en selvbiografi som ble publisert i 1983. Hun har også vært omtalt i mange dokumentarer om flere av sine motspillere, deriblant Clark Gable, Roger Moore og James Dean.
Privatliv
Baker har vært gift tre ganger. Hennes første ekteskap, til buntmakeren Louie Ritter, endte før hun begynte ved Actors Studio i 1954. Hennes andre ekteskap var med regissøren Jack Garfein, en holocaust-overlevende som hun konverterte fra katolisismen til jødedommen for å gifte seg med. De fikk en datter, Blanche Baker, født i 1956, og en sønn, Herschel Garfein, født i 1958, sammen. Garfein og Baker skilte seg i 1969. Baker giftet seg med sin tredje ektemann, skuespilleren Donald Burton, den 10. mars 1978. Paret forble sammen til Burton døde av lungeemfysem i sitt eget hjem i Cathedral City i California, den 8. desember 2007.
GeoGebra
GeoGebra er en interaktiv programvare for bruk i geometriundervisningen i skolen.
Skaperen, Markus Hohenwarter, startet prosjektet i 2001 ved Paris-Lodron-Universität Salzburg og fortsetter med det ved Florida Atlantic University. GeoGebra er skrevet i Java og dermed tilgjengelig for flere plattformer.
Dynamisk geometri, algebra og kalkulus
GeoGebra er interaktiv geometri-programvare. En kan lage konstruksjoner med punkter, vektorer, segmenter, linjer, kjeglesnitt i tillegg til funksjoner og forandre dem etterpå.
Programmet kan dessuten benyttes til likninger, og koordinater kan legges inn direkte. På denne måten har GeoGebra muligheten til å håndtere variabler for tall, vektorer og punkter, finne derivasjoner og integraler av funksjoner, og tilbyr kommandoer som Root eller Extremum.
Lærematerialer
Visualiseringsdomene
Undersøkelse av en vinkel inskribert på en sirkel Øvingsark for en vinkel inskribert på en sirkel Undersøkelse av trekantvinkelegenskaper Undersøkelse av lineære likninger
Straumsfjorden
Straumsfjorden eller Straumfjorden kan vise til:
Erling Petersen
Erling Helmer Petersen (født 13. juli 1906 i Bærum, død 29. august 1992 i Oslo) var en norsk samfunnsøkonom og politiker (H). Han var professor ved Norges Handelshøyskole 1940–1952 og ved Universitetet i Oslo 1953–1974. Han satt på Stortinget i 20 år for Høyre i Oslo i perioden 1954 til 1973.
Utdanning og bakgrunn
Petersen tok examen artium i 1925 og begynte deretter ved Universitetet i Oslo. Han tok eksamen i statsøkonomi allerede to år etter, og begynte deretter i Statistisk sentralbyrå. I 1933 ble han universitetsstipendiat, og i 1939 tok han dr.philos.-graden med avhandlingen Macro-dynamic Aspects of the Equation of Exchange.
Petersen var onkel til Høyre-kollega Jan Petersen.
Politisk karriere
Erling Petersen kom inn på varaplass på Stortinget for Oslo i 1950. Han kom inn på fast plass i 1954, og satt i Finans- og tollkomiteen i første stortingsperiode. Petersen ble gjenvalgt fire ganger, og satt i Utenriks- og konstitusjonskomiteen de neste 16 årene, i tillegg til kortere medlemskap i Finans- og tollkomiteen og i Valgkomiteen.
Petersen satt i Høyres landsstyre i perioden 1968 til 1971.
Samfunnsøkonomisk forskning
Petersen begynte å forske på egen hånd allerede mens han arbeidet ved Statistisk sentralbyrå, og i 1932 fikk han H.M. Kongens gullmedalje for arbeidet med moderne kvantitetsteori.
Petersen var professor i statsøkonomi og statistikk ved Universitetet i Oslo fra 1953 til 1973. Han var også medlem av Det Norske Videnskaps-Akademi fra 1948.
Balsam
Balsam (hebr. vellukt) brukes i forskjellige betydninger:
Rjukan og Tinn Boligbyggelag
Rjukan og Tinn Boligbyggelag er et boligbyggelag som opererer i Tinn kommune i Telemark, og ble etablert 22. mars 1974
Laget har 748 medlemmer og forvalter 575 boliger i 32 borettslag, sameier og andre selskap.
Rjukan og Tinn Boligbyggelag er en del av Norske Boligbyggelags Landsforbund (NBBL).
Lauri Asikainen
Han debuterte i verdenscupen i kombinert 29. november 2008, og hans beste individuelle verdenscup-plassering er en 25.-plass fra 2008.
Asikainen var i Finlands tropp under Vinter-OL 2010, men fikk ikke starte noen av øvelsene.
I 2016 ble han beste finske hopper sammenlagt i verdenscupen med sin 48.-plass.
Fylkesvei 2074
Fylkesvei 2074 går mellom Snålroa og Eierholen i Åsnes kommune.
Frem til 2019 hadde veien betegnelsen fylkesvei 443 (Hedmark).
Glafkos Klerides
Glafkos Klerides (født 24. april 1919 i Nikosia i Britisk Kypros, død 15. november 2013 samme sted ) var en gresk-kypriotisk politiker og den fjerde presidenten i Republikken Kypros.
Under den andre verdenskrig tjenestegjorde han i det britiske Royal Air Force. I 1942 ble hans fly skutt ned over Tyskland, og han ble tatt til fange av nazistene. Han forble krigsfange til slutten av verdenskrigen.
Etter krigen studerte han juss ved King's College i London, og derfra ble han uteksaminert i 1948. Senere praktiserte han i Kypros. Han var medlem av EOKA-organisasjonen, som ønsket å frigjøre Kypros fra det britiske styret, og han deltok i kampene under pseudonymet «Ypereides».
Han var gift med Lila-Irene (død 6. juni 2007), og de fikk datteren Katherine sammen.
Gunnar Hordvik
Gunnar Hordvik (født 16. februar 1952 i Trondheim, død 23. mars 2005) var en norsk platedirektør (ansvarlig for drøyt trehundre utgivelser), kjent som pådriver for det norske sanguttrykk, spesielt trønderrock.
Han etablerte Arctic Records (1976) og senere Norsk Plateselskap, Plateselskapet A/S (1980–1992), Norske Gram (1993–2002) og Norwave (2003–05), Han tok del i etableringen av FONO (1980) og underavdelingen Norsk Plateproduksjon (1988).
Hordvik døde i en kanoulykke på Hitra.
Portugal under Sommer-OL 1956
Portugal under Sommer-OL 1956. Elleve sportsutøvere, alle menn, fra Portugal deltok i to sporter, sju i hestesport i Stockholm og fire i seiling i Melbourne under Sommer-OL 1956. Portugal vant ikke noen medaljer.
Elisabeth Demleitner
Elisabeth Demleitner (født 23. september 1952 i Kochel am See, Landkreis Bad Tölz-Wolfratshausen, Oberbayern), er en vesttysk tidligere aker som deltok i de olympiske vinterleker 1972 i Sapporo, 1976 i Innsbruck og 1980 i Lake Placid.
Demleitner vant en olympisk bronsemedalje i aking i vinter-OL 1976 i Innsbruck. Hun kom på tredjeplass i ener for damer, bak Margit Schumann og Ute Rührold fra Øst-Tyskland. Demleitner ble verdensmester i aking 1971 i Olang i ener for damer.
Shine a Light (The Rolling Stones)
Shine a Light er en dokumentarfilm av Martin Scorsese om The Rolling Stones på konsertturne i 2006, utgitt i 2008.
Filmen åpnet Filmfestivalen i Berlin 2008. Det er den første dokumentaren som åpner en større internasjonal filmfestival. Filmen ble lansert på amerikansk kino 4. april 2008 og kom til Norge 11. april samme år.
Filmen ble tatt opp i Beacon Theater i New York under to konserter 29. oktober og 1. november 2006. Disse opptakene er satt sammen med annet stoff som dokumenterer bandets liv. I filmen finnes klipp fra backstage, fra historiske opptak og opptak gjort med bandet for denne filmen. Selv om president Bill Clinton og andre kjente personer var til stede på konserten i 2006, er ikke noen av dem sentrale i filmen.
Scorsese har laget flere musikkfilmer, blant annet om blues og om avskjedskonserten til The Band, (The Last Waltz). Han har også brukt stoff av The Rolling Stones i filmen Den rasende oksen.
Mick Jagger sensurerer seg selv på «Some Girls», og blir sensurert når han introduserer Buddy Guy.
Sangene fra filmen
Alle sanger er skrevet av Mick Jagger og Keith Richards, med mindre noe annet er oppgitt.
Video utgivelse
Shine a Light ble utgitt på DVD og Blu-ray 29. juli 2008.
Algutsrum
Algutsrum er et tettsted i Mörbylånga kommune i Kalmar län på Öland i Sverige. I 2010 hadde tettstedet 532 innbyggere.
Algutsrum ligger nær Färjestaden og Ölandsbroen. Algutsrum kirke er fra 1822, men deler av kirken er fra 1100-tallet. Fra kirkens tårn har man god utsikt over Öland.
Nær Algutsrum er en 150 meter høy mast for TV og radio, den er lett synbar både fra broen og fastlandet. Algutsrum har et tradisjonsrikt marked som arrangeres hvert år siste fredag i juni og første fredag i oktober. Markedet har blitt avholdt siden 1700-tallet, men mens markedsvarene før var tradisjonelle landsens produkter, er det nå forbruksvarer som dominerer.
Data
Ordet «data»
«Data» er flertallsformen av «datum», som opprinnelig betød gave, presang, eller det som er gitt på latin (av verbet dare: «å gi», tu dō: «jeg gir»).
Den moderne bruken av ordet kan føres tilbake til filosofen Euklids bok Dedomena (gammelgresk: Δεδομένα), skrevet ca 300 år f kr. Her brukte Euklid ordet «Dedomena» om informasjonene som er gitt i løsningen av geometriske problemer. I latinsk oversettelse ble boken hetende Data.
Ordet «data» brukes i dag oftest som et massesubstantiv som ikke bøyes i tall, på samme måte som «luft», «trøbbel» og «bestikk». I noen sammenhenger kan det likevel være grunn til å benytte entallsformen datum.
Eksempler på data
Noen eksempler på data er:
Andre definisjoner av data
Av og til beskrives data som «råinformasjon», mens «informasjon» forklares som «velorganiserte» eller «sammensatte» data. I fagområdene som studerer informasjon forsøker man imidlertid å definere de to begrepene data og informasjon mer presist.
Typer av data
Det finnes en rekke måter å kategorisere data på. De er nyttige for å avklare databegrepet videre:
Primære og sekundære data
Siden Floridis definisjon av variasjon kun dekket primærdata, kan vi definere sekundærdata slik:
Data som variasjon, signaler og symboler
Ifølge Floridi kan vi skille mellom data på tre nivåer:
Semantiske data og miljødata
Miljødata som observeres av mennesker eller måleinstrumenter kan så representeres som semantiske data, som når en skogforvalter noterer ned alderen på et nyfelt tre etter å ha telt antallet årringer eller når en astronom observerer og registrerer en supernova. Slike semantiske data har observasjonen av bestemte miljødata i en gitt situasjon som sitt semantiske innhold.
Det er vanlig å oppfatte kun semantiske data som ordentlige data, mens det vi kaller miljødata betraktes som ikke-data - en form for materielle tilstander eller hendelser.
Naturlige og kunstige miljødata
Vi kan skille mellom to typer miljødata: Kunstige miljødata grenser dermed mot semantiske data som er laget ved hjelp av innretninger, som et tekstbehandlingsprogram. Semantiske data skapes imidlertid mens innretningen er under kontroll av et menneske, mens kunstige miljødata skapes av innretningen mens den er overlatt til seg selv. Vi kommer inn i en gråsone når semantiske data i betydelig grad blir viderebehandlet av en datainnretning etter at de først er skapt av et menneske.
Av og til kan data som opprinnelig var semantiske siden bli brukt som miljødata, for eksempel når en stor tekstsamling blir brukt til analyse av ordforekomster eller når Google analyserer innholdet på internettet for å finne trender i ordhyppighet osv.
Identifiserende og attributtive data
Data vi lett tenker på som attributtive kan i virkeligheten være indeksikaliske når de utsettes for tung regnekraft, f eks ved bruk av maskinlæring. Kommersielle virksomheter som spesialiserer seg på å samle og rekombinere persondata for markedsførings- og andre kommersielle formål bruker for eksempel avanserte analyseteknikker for å slå sammen data fra ulike sosiale medier. Selv om du bruker forskjellige navn på Twitter- og Snapchat-kontoen din, kan disse virksomhetene finne ut at kontoene med stor sannsynligjet tilhører samme person ved å sammenligne opplysninger om geolokasjon, påloggingstider, språk, favorittema og nettverk - opplysninger som i utganspunktet var attributtive brukes på en identifiserende måte. Det har også vist seg at (antatt attributtive) opplysninger om hvor en mobiltelefon vanligvis befinner seg på tre tidspunkter gjennom uken (f eks i arbeidstiden, om natten og i helgene) i svært mange tilfeller gjør det mulig å identifisere eieren av telefonen.
Nøytrale og sosiale konstruerte data
Data som samles inn automatisk av maskiner, som overvåkningskameraer, er også sosialt konstruerte, fordi det er mennesker som lagrer, installerer og opererer maskinene.
Autoritetsdata
Autoritetsdata er sosialt konstruerte data som er tillagt særlig vekt av en offentlig myndighet eller anerkjent organisasjon. De er typisk data om personer, familier, firmaer, organisasjoner, åndsverk, og ting generelt. Dataene kombinerer identifiserende og attributtive data med metadata som tilsammen gir en høy sannsynlighet for korrekt identifisering og sammenstilling. Autoritetsdata er dermed institusjoner: de er nyttige fordi mange mennesker og organisasjoner er blitt enige om å akseptere dem og bruke dem.
František Vaněček
František Vaněček (født 11. september 1891 i Praha, død 14. februar 1945 samme sted) var en tsjekkoslovakisk turner.
Vaněček deltok i verdensmesterskapet i turn 1922 i Ljubljana, der det tsjekkoslovakiske laget vant gull foran Jugoslavia. Han deltok også i turn under Sommer-OL 1920, der han deltok på det tsjekkoslovakiske laget som fikk 4.-plass i lagkonkurransen. Italia vant denne lagkonkurransen.
Porsgrunn Bamble Borgestad Boligbyggelag
Porsgrunn Bamble Borgestad Boligbyggelag ble startet 14. september 1952 og opererer i Porsgrunn, Bamble, Drangedal og Nissedal i Telemark. Laget er et resultat av at Porsgrunn Boligbyggelag og Bamble Boligbyggelag slo seg sammen i 2004. I 2009 fusjonerte Borgestad Boligbyggelag med Porsgrunn og Bamble Boligbyggelag og laget tok dagens navn.
Boligbyggelaget har ca. 13 000 medlemmer og forvalter 5 600 boliger i 230 borettslag, sameier og andre selskap.
Porsgrunn Bamble Borgestad Boligbyggelag er en del av Norske Boligbyggelags Landsforbund (NBBL).
Bertrand du Pouget
Bertrand du Pouget (født ca. 1280, død 3. februar 1352) var en av Den katolske kirkes kardinaler.
Han ble kreert til kardinal 17. desember 1316 av sin onkel pave Johannes XXII, og kardinal med San Marcello al Corso som tittelkirke.
Geomyte
Geomyte er en fortelling knyttet til konstruksjonen av ulike fantasilandskap, eller hvor en har søkt å forklare merkverdige former og merker i naturen med menneskelig, magisk eller trolsk aktivitet. Av disse finnes flere grupper.
Sagn om troll og jøtner som blir til stein kan også rubriseres under begrepet geomyte. I Norge er det spesielt mange spor knyttet til sagn om St. Olavs kristningsferd og fluktruter. (Se også Krystalliseringsfigur.) Tallrike sagn forteller om fjelltraséer og sund som åpnet seg for å slippe Hellig Olav frem hvor det før var stengt. Geomytene står dessuten i nær forbindelse med folks oppfattelse av omgivelsene, deres kognitive kart.
Kragerø Bolig og Byggelag
Kragerø Bolig og Byggelag ble startet i 8. mars 1952 og opererer i Kragerø i Telemark.
Boligbyggelaget har ca. 2 000 medlemmer og forvalter 1 100 boliger i 53 borettslag, sameier og andre selskap.
Kragerø Bolig- og Byggelag er en del av Norske Boligbyggelags Landsforbund (NBBL).
Gauscelin Jean d’Euse
Gauscelin Jean d'Euse  (død 3. august 1348) var en av den katolske kirkes kardinaler.
Han døde i den franske byen Avignon.
Stormont
Stormont har flere betydninger:
Fylkesvei 279 (Akershus)
Fylkesvei 279 i Akershus gikk mellom Borgen bru og Fetsund i Fet. Veiens lengde var 7,2 km.
2019 ble veien erstattet av fylkesvei 1497, fylkesvei 1499, fylkesvei 1500 og fylkesvei 1501.
Guamiranga
Guamiranga er en kommune i delstaten Paraná i sørregionen av Brasil.
ISSF-skyteøvelser
Den største forskjellen mellom de forskjellig rifleøvelsene, er avstanden til blinken og de forskjellige skytterposisjonene som blir brukt i en helmatch (ev. halvmatch); liggende, knestående og stående. Hos de andre disiplinene er posisjonen alltid stående, mens forskjeller innebærer begrenset skytetid og ulike typer blink.
Olympiske skyteøvelser
ISSF-øvelsene som brukes under Sommer-OL er:
Armin Bauer
Armin Bauer (født 15. juli 1990) er en italiensk kombinertløper.
Han debuterte i verdenscupen i kombinert 29. november 2008, og hans beste individuelle verdenscup-plassering er en 26.-plass fra 2010.
Bauer representerte Italia under Vinter-OL 2010 og 2014.
OL-resultater
Vancouver 2010
Arontorp
Algutsrum er et tettsted i Mörbylånga kommune i Kalmar län på Öland i Sverige. I 2010 hadde tettstedet 233 innbyggere.
Bertrand de Montfavez
Han ble kreert til kardinal 17. desember 1316 av pave Johannes XXII, med Santa Maria in Aquiro som tittelkirke.
Døvemenighetene i Den norske kirke
Døvemenighetene i Den norske kirke er organisert i fire distrikter med egne menighetsråd: Det nordenfjeldske, Det sør-vestenfjeldske, Det vestenfjeldske og Det østenfjeldske. Disse er organisert som et prosti i Oslo bispedømme.
De fem døvekirkene i Norge ligger i Bergen, Oslo, Stavanger, Trondheim og Tromsø. I Tromsø er døvekirken integrert i egne lokaler i Kroken kirke. Kirkevergen er daglig leder for fellesrådet og har kontor i Oslo. Det finnes også et organisert døvekirkelig arbeid i Volsdalen kirke i Ålesund. Alle døve som er medlemmer av Den norske kirke er medlemmer av døves menighet, men kan samtidig være medlem i den menigheten de geografisk sett tilhører. Døves familier kan velge samme form for dobbeltmedlemskap. I motsetning til lokalmenighetene, mottar ikke døvemenighetene faste eller lovbestemte tilskudd fra kommunene. Virksomheten er basert på statlige tilskudd og frivillige bidrag.
Godzilla, Mothra and King Ghidorah: Giant Monsters All-Out Attack
Godzilla, Mothra and King Ghidorah: Giant Monsters All-Out Attack (ゴジラ・モスラ・キングギドラ　大怪獣総攻撃) er en japansk film fra 2001 regissert av Shusuke Kaneko. Dette er den tjuefemte filmen om det klassiske filmmonsteret Godzilla. Her får man se en ny side av King Ghidorah.
Handlingsreferat
Under et møte med det japanske militæret angående monsteret Godzilla, orienterer admiral Taizo Tachibana om den gangen Godzilla gikk til angrep for aller første angrep. En amerikansk atomubåt blir rapportert som savnet, men senere blir det oppdaget at den ble ødelagt av Godzilla. Tachibanas datter, Yuri Tachibana, produserer en dokumentarfilm i det et mystisk jordskjelv inntreffer i området. Det merkelige jordskjelvet kommer tilbake igjen senere samme kveld, og folk blir vitne til monsteret Baragon, og den blir feilaktig identifisert som Godzilla.
Deretter angriper Mothra, og Yuri intervjuer Hirotoshi Isayama - en eldre mann som forklarer legenden om de tre monstrene Baragon, Mothra og Ghidorah. Godzilla går senere i land og angriper Bonin-øyene, og etterlater seg få overlevende. Godzilla dukker opp igjen, og Yuri blir skadd. Det japanske militæret sender flere jagerfly for å angripe Godzilla, men alle blir raskt utslettet. Tachibana setter opp en ny forsvarslinje ved Yokohama i ett forsøk på å hindre videre ødeleggelser. Mothra og Ghidorah våkner også, for å slåss mot Godzilla.